Meidän herkkuja: Chia-puuro | Kolme pientä porsasta
8Maa2015
Meidän herkkuja: Chia-puuro
Minulta on pyydelty myös ruokaohjeita tänne. En todellakaan ole mikään kokki, laitan ihan perusruokaa enkä osaa käyttää mausteita. Mutta voin kertoa teille muutamia hyväksi toteamiani herkkuja/välipaloja/aamu- ja iltapaloja.
Ensimmäisenä kunnian saa chia-puuro. Minä, kuten varmaan moni muukin, olen hurahtanut chian siemeniin. Koska olen vain tällainen tavallinen käyttäjä, voitte lukea halutessanne lisätietoa siemenistä vaikkapa täältä.
Chian siemenet ovat niin monikäyttöiset, niistä voi tehdä puuroja, vanukkaita, smootieita tai vaikkapa patukoita. Niitä voi lisätä myös mysleihin tai piiraisiin.
Itse olen ihastunut chia-puuroihin. Laitan illalla siemenet turpoamaan nesteeseen, yleensä maitoon. Nesteenä voi myös käyttää erilaisia mantelimaitoja tai kookosmaitoa. Aamulla lisään mausteita, esimerkiksi kanelia tai vaniljaa, ja lisään marjoja/hedelmiä maun mukaan. Yleisimmät itse käyttämäni ovat banaani tai mustikat. Jos haluan herkutella, teen chia-puuron kaakaojauheesta. Surautan aineet tehosekoittimessa massaksi ja nautin.
Siemenet eivät maistu oikeastaan yhtään miltään, joten makua pitää saada muista aineista. Itse jäin koukkuun tähän ihanaan tuotteeseen.
Oletteko te jo kokeilleet chian siemeniä ja mikä on teidän suosikkireseptinne chiasta?
chia, postaussarja: meidän herkkuja, puuro, siemenet	Jätä kommentti
« Miten Pallero nukkuu nyt?